CELEX: 62006CA0454
Language: da
Date: 2008-06-19 00:00:00
Title: Sag C-454/06: Domstolens dom (Tredje Afdeling) af 19. juni 2008 — pressetext Nachrichtenagentur GmbH mod Republik Österreich (Bund), APA-OTS Originaltext-Service GmbH, APA AUSTRIA PRESSE AGENTUR registrierte Genossenschaft mit beschränkter Haftung (anmodning om præjudiciel afgørelse fra Bundesvergabeamt — Østrig) (Offentlige aftaler — direktiv 92/50/EØF — fremgangsmåder ved indgåelse af offentlige tjenesteydelsesaftaler — begrebet indgåelse )

15.8.2008   
            
            
               DA
            
            
               Den Europæiske Unions Tidende
            
            
               C 209/8
            
         Domstolens dom (Tredje Afdeling) af 19. juni 2008 — pressetext Nachrichtenagentur GmbH mod Republik Österreich (Bund), APA-OTS Originaltext-Service GmbH, APA AUSTRIA PRESSE AGENTUR registrierte Genossenschaft mit beschränkter Haftung (anmodning om præjudiciel afgørelse fra Bundesvergabeamt — Østrig)
   (Sag C-454/06) (1)
   
   (Offentlige aftaler - direktiv 92/50/EØF - fremgangsmåder ved indgåelse af offentlige tjenesteydelsesaftaler - begrebet »indgåelse«)
   (2008/C 209/10)
   Processprog: tysk
   Den forelæggende ret
   Bundesvergabeamt
   Parter i hovedsagen
   
      Sagsøger: pressetext Nachrichtenagentur GmbH
   
      Sagsøgt: Republik Österreich (Bund), APA-OTS Originaltext-Service GmbH, APA AUSTRIA PRESSE AGENTUR registrierte Genossenschaft mit beschränkter Haftung
   Sagens genstand
   Anmodning om præjudiciel afgørelse — Bundesvergabeamt — fortolkning af artikel 82 EF, artikel 3, stk. 1, artikel 8 og 9, artikel 11, stk. 3, litra b), i Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1), og artikel 1, stk. 3, samt artikel 2, stk. 1, litra c), i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (EFT L 395, s. 33), samt de generelle principper i fællesskabsretten — tjenesteydelsesaftale indgået på ubestemt tid uden en udbudsprocedure i statens navn med et presseagentur, der betragtes som det eneste agentur for den nationale presse — overdragelse med ordregivers samtykke af gennemførelsen af forskellige dele af kontrakten til et selskab, der fuldt ud kontrolleres af tjenesteyderen, samt andre ændringer af kontrakten vedrørende afkald på opsigelse fra ordregivers side, vederlag og prisnedslag til fordel for ordregiver — spørgsmålet, om disse ændringer er »indgåelse af en aftale«, som kræver forudgående offentliggørelse af en udbudsbekendtgørelse.
   Konklusion
   
               1)
            
            
               Begrebet »indgåelse« i artikel 3, stk. 1, i Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler og begrebet »indgås« i samme direktivs artikel 8 og 9 skal fortolkes således, at det ikke omfatter en situation som den i hovedsagen omhandlede, hvor tjenesteydelser, som blev udført for den ordregivende myndighed af den tidligere tjenesteyder, overføres til en anden tjenesteyder, som er et kapitalselskab, hvori den tidligere tjenesteyder er eneste selskabsdeltager og kontrollerer den nye tjenesteyder gennem instrukser, for så vidt som den tidligere tjenesteyder fortsat påtager sig ansvaret for de kontraktmæssige forpligtelser.
            
         
               2)
            
            
               Begrebet »indgåelse« i artikel 3, stk. 1, i direktiv 92/50 og begrebet »indgås« i samme direktivs artikel 8 og 9 skal fortolkes således, at det ikke omfatter en tilpasning af den oprindelige aftale under hensyn til ændrede ydre omstændigheder, såsom en omregning til euro af de priser, der oprindeligt var udtrykt i national valuta, den ubetydelige nedsættelse af disse priser med henblik på op- eller nedrunding, eller henvisningen til et nyt prisindeks, der som erstatning for det tidligere fastsatte indeks var fastsat i den oprindelige aftale.
            
         
               3)
            
            
               Begrebet »indgåelse« i artikel 3, stk. 1, i direktiv 92/50 og begrebet »indgås« i samme direktivs artikel 8 og 9 skal fortolkes således, at det ikke omfatter en situation som den i hovedsagen omhandlede, hvori en ordregivende myndighed gennem et tillæg med tilslagsmodtageren under den periode, i hvilken en tjenesteydelsesaftale indgået for en tidsubegrænset periode er gyldig, aftaler en fornyelse i tre år af en klausul om afkald på retten til at opsige aftalen, der er bortfaldet på det tidspunkt, hvor der er indgået aftale om den nye klausul, og hvor myndigheden indgår aftale med tilslagsmodtageren om at fastsætte større rabatter end de oprindeligt fastsatte for visse priser, bestemt på baggrund af mængderne på et givent område.
            
         
      (1)  EUT C 326 af 30.12.2006.